ಗ್ರಾಪಂ ಚುನಾವಣೆಯಲ್ಲಿ ಭರ್ಜರಿ ಗೆಲುವು ದಾಖಲಿಸಿದ ದಿವ್ಯಾಂಗ ಚೇತನ ಉಡುಪಿ: ಜಿಲ್ಲೆಯ ಕುಂದಾಪುರದ ಹಂಗಳೂರು ಗ್ರಾಮ ಪಂಚಾಯ್ತಿಗೆ ಕಾಂಗ್ರೆಸ್ ಬೆಂಬಲಿತ ಅಭ್ಯರ್ಥಿ ವಿಕಲಾಂಗ ಚೇತನ ಸುಧಾಕರ್ ಭರ್ಜರಿ ಜಯಭೇರಿ ಬಾರಿಸಿದ್ದಾರೆ. ಡಿಸೆಂಬರ್ 22 ರಂದು ನಡೆದಿದ್ದ ಮೊದಲ ಹಂತದ ಗ್ರಾಮಪಂಚಾಯ್ತಿ ಚುನಾವಣೆಯ ಫಲಿತಾಂಶ ಬಂದಿದ್ದು, ಅದರಲ್ಲಿ ಸುಧಾಕರ್ ಜಯಭೇರಿ ಬಾರಿಸಿದ್ದಾರೆ. ಕ್ಯಾಪೇನ್ ವೇಳೆ ನನಗೆ ನಿಮ್ಮ ಅನುಕಂಪ ಬೇಡ ಅವಕಾಶ ನೀಡಿ ಎಂದು ಸುಧಾಕರ್ ಮತಯಾಚನೆ ನಡೆಸಿದ್ದರು. ಇವರಿಚ್ಛೆಯಂತೆ ಅವಕಾಶ ನೀಡಿರುವ ಮತದಾರ ಬಿಜೆಪಿ ಅಲೆಯ ನಡುವೆಯೂ ಕಾಂಗ್ರೆಸ್ನ ಸುಧಾಕರ್ಗೆ ಜಯಮಾಲೆ ತೊಡಿಸಿದ್ದಾರೆ.